FUONJI 2
Were a Ŋa?
1. Iraŋo waripo lamo Were?
Were maradyeri amochweyo kis gimoro jye. Go ongoye gi chakirok, kendo ongoye gi gike. (1 Timotheyo 1:17) Wach maber manitye i Baibul wok bonge. (1 Timotheyo 1:11) Rupiri Were amomiyo wan kwo, go kende ama waripo lamo.
2. Baibul fuonjo wan aŋo kwoŋ Were?
Ongoye dhano motyeko nenoye Were rupiri Were obedo chuny, manyutho ni go nigi kwo ma malo swa loyo chwech moro jye manitye i piny ka. (Yohana 1:18; 4:24) To wanyalo fuonjere kite pa Were ka waneno gikipiny ma go ochweyo. Paka giranena, yen manyiak girachama kodi mawuwa nyutho wan ni Were nigi mar kodi ryeko. Gikipiny makweth ma Were ochweyo i polo g’ipiny nyutho wan ni go nigi men.
Wanyalo fuonjere gikipiny makweth ma mako kwoŋ Were ka wasoma Baibul. Paka giranena, Baibul wacho ri wan gikipiny ma Were mito kodi gikipiny ma go kimiti, kendo wacho ri wan paka Were tiyere gi ji kodi paka go mako wach i nger mopokere opokere.
3. Were nigi nyinge?
Yesu owacho ni: ‘Bawan mani polo, nyingin wolwor.’ (Mathayo 6:9) Kada nende Were dwoŋ swa, aka wanyalo miyo go wor i nger mopokere opokere, go nigi nyinge achiel kende. I kis dhudhok itucho nyinge i nger mopokere. I Dhopadhola, ilwoŋo were ni “Jehova.”
I Baibul mathoth okwanyi woko nyingi Were tiketh’iye dwoŋ pere, Ruoth kosa Were ayino. To munyo nyaka ondiki Baibul, nyingi were obed’iye kalo di 7,000. Yesu owacho ri ji nyingi Were.
4. Jehova dewo kwoŋ wan?
Chandirok madit i piny nyutho ni Jehova kidewi kwong wan? Jomegi jowacho ni Were kelo ri wan chandirok wonyali temo wan, to meno kobedo adyeri.
Were omiyo wan thwolo ma yero gimarach kosa gimaber. Wakifuoyi tektek bedo ni Were weyo wan to wawegi wayero lamo go? (Yoswa 24:15) Racho mere, jomathothi jotimo wadi gin gikipiny marecho, amomiyo chandirok dit i piny. Jehova winjo malith swa ka ji jotimo wadi gin gikipiny marecho.
Jehova obedo Were madewo kwong wan. Go mito ni walimi kisangala i kwo. Go chiegin kwanyo woko chandirok kodi joma kelo ri wadi gin chandirok. Were ni g’atonga maber momiyo go fuodi kokwanyo woko chandirok. I fuonji maraboro ma kitawo me, ilaŋeyo atoŋa no.
5. Wanyalo nedi bedo merin pa Were?
Jehova mito wabedi merin pere. Go mito ni wakway go to wawacho ri go teko mowan jye. Go dewo kwoŋ kis dhano. (1 Yohana 5:14) Go mito swa chwako ri wan recho mowan. Go neno ka watemo paka wanyalo timo gima go mito, kada ruman kiyot ri wan timo ameno. Kada nende wanigirecho wanyalo bedo merin pa Were.
Rupiri Jehova amomiyo wan kwo, waripo maro go loyo dhano moro jye. (Marko 12:30) K’imedere fuonjirok gima mako kwoŋ Were kodi timo gima go mito, ilamedere bedo mere pere.
lua_Latn bam_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn